Gavin Williamson

Gavin Alexander Williamson (født 25. juni 1976) er en britisk politiker fra Det konservative partiet. Han var forsvarsminister i Theresa Mays regjering fra 2. november 2017 til 1. mai 2019. 

Williamson ble første gang valgt som parlamentsmedlem for valgkretsen South Staffordshire, nordvest for Wolverhampton. Williamson var parlamentarisk privatsekretær (PPS) for Patrick McLoughlin som transportminister, inntil han ble utnevnt til samme stilling for statsminister David Cameron i oktober 2013. Den 14. juli 2016 ble han utnevnt til sjefsinnpisker i Theresa Mays regjering inntil han ble utnevnt til statsråd i Forsvarsdepartementet.

Williamson er opprinnelig fra Scarborough i North Yorkshire. Williamson ble utdannet ved East Ayton Primary School, på Raincliffe School, og Scarborough Sixth Form College, hvor han studerte statsvitenskapog samfunnsøkonomi. Han begynte å bli aktiv i Det konservative partiet mens han studerte samfunnsvitenskap ved University of Bradford.

Gavin Williamson fikk 1. mai 2019 avskjed fra regjeringen, etter mistanke om at han hadde lekket hemmelige diskusjoner om kinesiske Huawei.
Han returnerte til regjering i Boris Johnsons regjering 24. juli 2019 som undervisningsminister.

Referanser

Eksterne lenker 
 
 

Britiske forsvarsministre
Britiske konservative parlamentsmedlemmer
Personer fra Scarborough